Avis juridique important

|

31997L0015

Οδηγία 97/15/ΕΚ της Επιτροπής της 25ης Μαρτίου 1997 για έγκριση των προτύπων της Eurocontrol και τροποποίηση της οδηγίας 93/65/ΕΟΚ του Συμβουλίου σχετικά με τον καθορισμό και τη χρησιμοποίηση συμβατών τεχνικών προδιαγραφών για την προμήθεια τεχνικού εξοπλισμού και συστημάτων διαχείρισης της εναέριας κυκλοφορίας (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 095 της 10/04/1997 σ. 0016 - 0018

ΟΔΗΓΙΑ 97/15/ΕΚ ΤΗΣ ΕΠΙΤΡΟΠΗΣ της 25ης Μαρτίου 1997 για έγκριση των προτύπων της Eurocontrol και τροποποίηση της οδηγίας 93/65/ΕΟΚ του Συμβουλίου σχετικά με τον καθορισμό και τη χρησιμοποίηση συμβατών τεχνικών προδιαγραφών για την προμήθεια τεχνικού εξοπλισμού και συστημάτων διαχείρισης της εναέριας κυκλοφορίας (Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 93/65/ΕΟΚ του Συμβουλίου, της 19ης Ιουλίου 1993, σχετικά με τον καθορισμό και τη χρησιμοποίηση συμβατών τεχνικών προδιαγραφών για την προμήθεια τεχνικού εξοπλισμού και συστημάτων διαχείρισης της εναέριας κυκλοφορίας (1), και ιδίως το άρθρο 3 και το άρθρο 5 παράγραφος 2,Εκτιμώντας:ότι, σύμφωνα με όσα ορίζονται στο άρθρο 3 της οδηγίας 93/65/ΕΟΚ, η Επιτροπή πρέπει να αναγνωρίσει και να εγκρίνει τα πρότυπα Eurocontrol 7ότι, στο παράρτημα Ι της οδηγίας 93/65/ΕΟΚ, περιλαμβάνεται ενδεικτικός κατάλογος προτύπων Eurocontrol και ότι ο κατάλογος αυτός πρέπει να είναι όσον το δυνατόν πληρέστερος 7ότι, στο παράρτημα ΙΙ της οδηγίας 93/65/ΕΟΚ, ορίζονται οι αναθέτουσες αρχές που είναι υπεύθυνες για την αγορά εξοπλισμού αεροναυτιλίας και ότι ο κατάλογος αυτός πρέπει να ενημερώνεται 7ότι, με αφετηρία το δεδομένο ότι ο Eurocontrol ενέκρινε δύο πρότυπα, θα πρέπει τα πρότυπα αυτά να αποκτήσουν υποχρεωτικό χαρακτήρα 7 ότι θα πρέπει, επίσης, ο ενδεικτικός κατάλογος του παραρτήματος Ι να τροποποιηθεί συνεπεία της καθιέρωσης του προγράμματος EATCHIP από τον Eurocontrol 7ότι είναι αναγκαία η τροποποίηση του παραρτήματος ΙΙ για να ληφθούν υπόψη οι αλλαγές που κοινοποιήθηκαν από τα κράτη μέλη και, επιπλέον, για να συμπεριληφθούν οι αναθέτουσες αρχές των νέων κρατών μελών 7ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που έχει συγκροτηθεί βάσει της οδηγίας 93/65/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Τα υποχρεωτικά στοιχεία των προδιαγραφών Eurocontrol που περιλαμβάνονται στα παρακάτω έγγραφα προτύπων του Eurocontrol εγκρίνονται στο βαθμό που είναι απαραίτητα για να τεθεί σε εφαρμογή ολοκληρωμένο ευρωπαϊκό σύστημα διαχείρισης της εναέριας κυκλοφορίας:- το πρότυπο Eurocontrol για την απευθείας ανταλλαγή δεδομένων (OLDI), πρώτη έκδοση (κωδικός εγγραφου Eurocontrol 001-92),- το πρότυπο Eurocontrol για την παρουσίαση των ανταλλασσόμενων δεδομένων των υπηρεσιών διαχείρισης της εναέριας κυκλοφορίας (ADEXP), (κωδικός εγγράφου Eurocontrol 002-93).Άρθρο 2 Το παράρτημα I της οδηγίας 93/65/ΕΟΚ αντικαθίσταται από το παράρτημα της παρούσας οδηγίας.Άρθρο 3 Το παράρτημα II της οδηγίας τροποποιείται ως εξής:1. Οι αναθέτουσες αρχές του Eurocontrol στο Βέλγιο, τη Γαλλία, τη Δανία, την Ελλάδα, το Ηνωμένο Βασίλειο, την Ιρλανδία, την Ιταλία και την Πορτογαλία τροποποιούνται ως εξής:EUROCONTROLRue de la Fusιe 96B-1130 BruxellesΒέλγιοRιgie des Voies Aιriennes (RVA/RLW)Centre Communication Nord (CCN)rue du Progrθs, 80 Bte 2B-1030 BruxellesΓαλλίαMinistre chargι de l'aviation civileDirection gιnιrale de l'aviation civile48, rue Camille-DesmoulinsF-92452 Issy les Moulineaux Cedexκαι, στον τομέα των αρμοδιοτήτων του:Aιroports de Paris291, Boulevard RaspailF-75675 Paris Cedex 14ΔανίαStatens Luftfartsvζsen(Civil Aviation Administration)Postbox 744DK-Copenhagen SVBillund LufthavnPO Box 10DK-7190 BillundKψbenhavns Lufthavne A/SPO Box 74Flyvervej 11DK-2770 KastrupΕλλάδαΥπουργείο Μεταφορών και ΕπικοινωνιώνΥπηρεσία Πολιτικής ΑεροπορίαςΓενική Διεύθυνση Αεροπλοΐαςπου υπεκχωρεί ιδίως τις αρμοδιότητές της στην:Διεύθυνση ΗλεκτρονικώνΒασιλέως Γεωργίου 1ΤΘ 73751, ΕλληνικόGR-16604 ΑθήναΗνωμένο ΒασίλειοNational Air Traffic Services LtdCAA House45-59 KingswayUK-London WC2B 6TEΙρλανδίαThe Irish Aviation AuthorityAviation HouseHawkins StreetIRL-Dublin 2Aer Rianta Cpt.Dublin AirportIRL-Co. DublinΙταλίαENAVEnte Nazionale di Assistenza al VoloVia Salaria, 715I-00138 RomaΠορτογαλίαANA-E.P. (Empresa Pϊblica de Aeroportos e Navegaηγo Aιrea)Rua D, Edifνcio 120Aeroporto de LisboaP-1700 Lisboa2. Οι ακόλουθες αναθέτουσες αρχές προστίθενται στον κατάλογο:ΑυστρίαAustro Control GmbHSchnirchgasse 11A-1030 WienΦινλανδίαIlmailulaitos/Luftfartsverket(CAA Finland)PO Box 50FIN-01531 VantaaΣουηδίαSwedish Civil Aviation AdministrationLuftfartsverketVikboplan 11S-601 79 NorrkφpingΆρθρο 4 1. Τα κράτη μέλη θέτουν σε ισχύ τις αναγκαίες διατάξεις για να συμμορφωθούν με την παρούσα οδηγία, πριν την 1η Δεκεμβρίου 1997 το αργότερο. Ενημερώνουν αμέσως την Επιτροπή σχετικά.Όταν τα κράτη μέλη θεσπίζουν τις ανωτέρω διατάξεις, οι διατάξεις αυτές αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή τα κείμενα των ουσιωδών διατάξεων εσωτερικού δικαίου που θεσπίζουν στον τομέα ο οποίος διέπεται από την παρούσα οδηγία. Η Επιτροπή ενημερώνει σχετικά τα κράτη μέλη.Άρθρο 5 Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 6 Η παρούσα απόφαση απευθύνεται στα κράτη μέλη.Βρυξέλλες, 25 Μαρτίου 1997.Για την ΕπιτροπήNeil KINNOCKΜέλος της Επιτροπής(1) ΕΕ αριθ. L 187 της 29. 7. 1993, σ. 52.ΠΑΡΑΡΤΗΜΑ «ΠΑΡΑΡΤΗΜΑ ΙΤΟΜΕΙΣ ΕΦΑΡΜΟΓΗΣ ΤΩΝ ΠΡΟΤΥΠΩΝ EUROCONTROL ΟΠΩΣ ΠΡΟΒΛΕΠΟΝΤΑΙ ΣΤΟ ΑΡΘΡΟ 3Ενδεικτικός κατάλογοςΕπικοινωνίεςΑεροναυτιλίαΕπιτήρησηΣυστήματα επεξεργασίας δεδομένωνΔιαχείριση του εναέριου χώρου και διαδικασίες διαχείρισης της εναέριας κυκλοφορίαςΚανόνες εργασίας για τη διαχείριση της εναέριας κυκλοφορίας και λειτουργικές απαιτήσειςΑνθρώπινοι πόροι»


Avis juridique important

|

31987L0405

Οδηγία 87/405/ΕΟΚ του Συμβουλίου της 25ης Ιουνίου 1987 για την τροποποίηση της οδηγίας 84/534/ΕΟΚ για την προσέγγιση των νομοθεσιών των κρατών μελών σχετικά με την επιτρεπτή στάθμη ακουστικής ισχύος των πυργογερανών

Επίσημη Εφημερίδα αριθ. L 220 της 08/08/1987 σ. 0060 - 0064 Φινλανδική ειδική έκδοση: Κεφάλαιο 15 τόμος 8 σ. 0003  Σουηδική ειδική έκδοση: Κεφάλαιο 15 τόμος 8 σ. 0003

ΟΔΗΓΙΑ ΤΟΥ ΣΥΜΒΟΥΛΙΟΥ της 25ης Ιουνίου 1987 για την  τροποποίηση της οδηγίας 84/534/ΕΟΚ γηα την προσέγγιση των νομοθεσιών των κρατών μελών σχετικά με  την επιτρεπτή στάθμη ακουστικής ισχύος των πυργογερανών (87/405/ΕΟΚ)ΤΟ ΣΥΜΒΟΥΛΙΟ  ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότηας, και ιδίως το άρθρο 100, την πρόταση της Επιτροπής(1), τη γνώμη του Ευρωπαϊκού Κοινοβουλίου(2), τη γνώμη της Οικονομικής και Κοινωνικής Επιτροπής(3), Εκτιμώντας: ότι οι διατάξεις που αποσκοπούν στον περιορισμό του θορύβου στις θέσεις χειρισμού, καθώς και οι  μέθοδοι μέτρησης που εκπεμπόμενου αερόφερτου θορύβου διαφέρουν από το ένα κράτος μέλος στο άλλο, με  αποτέλεσμα όταν εφαρμόζονται στους πυργογερανούς να δημιουργούν εμπόδια στις συναλλαγές που αφορούν  τους πυργογεράνους αυτούς; ότι πρέπει συνεπώς να επέλθει προσέγγιση των εν λόγω διατάξεων; ότι η οδηγία 79/113/ΕΟΚ του Συμβουλίου της 19ης Δεκεμβρίου 1978 περί προσεγγίσεως των νομοθεσιών  των κρατών μελών περί του προσδιορισμού της ηχητικής εκπομπής των μηχανημάτων και υλικών  εργοταξίου(4), όπως τροποποιήθηκε τελευταία από την οδηγία 85/405/ΕΟΚ(5), καθόρισε ιδίως τη μέθοδο  που πρέπει να χρησιμοποιείται για τον προσδιορισμό του αερόφερτου θορύβου που εκπέμπεται από έναν  πυργογερανό στη θέση χειρισμού του; ότι η οδηγία 86/188/ΕΟΚ του Συμβουλίου της 12ης Μαΐου 1986 για την προστασία των εργαζομένων από  τους κινδύνους που οφείλονται στην έκθεση σε θόρυβο κατά τη διάρκεια της εργασίας(6) προβλέπει στο  άρθρο 8 ότι τα κράτη μέλη λαμβάνουν κατάλληλα μέτρα στον τομέα αυτόν; ότι, κατά τη σύνοδο του Συμβουλίου στις 18 και 19 Δεκεμβρίου 1978, οι αρμόδιοι για το περιβάλλον  υπουργοί δήλωσαν ότι οι τεχνικές διατάξεις για τη μέτριση του αερόφερτου θορύβου που εκπέμπεται στη  θέση χειρισμού θα πρέπει να περιλαμβάνονται στα παραρτήματα των ιδιαίτερων για κάθε μηχάνημα  οδηγιών. ότι είναι σκόπιμο να συγκεντρωθούν σε μία μόνο οδηγία όλες οι τεχνικές διατάξεις που είναι  αναγκαίες για τον προσδιορισμό των ηχητικών εκπομπών των πυργογερανών; ότι πρέπει συνεπώς να  τροποποιηθεί η οδηγία 84/534/ΕΟΚ(7) ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Αρθρο 1 Η οδηγία 84/534/ΕΟΚ τροποποιείται ως εξής: 1.Στο άρθρο 1, η παράγραφος 1 αντικαθίσταται από το ακόλουθο κείμενο: «1.^ Η παρούσα οδηγία εφαρμόζεται όσον αφορά την επιτρεπόμενη στάθμη ακουστικής ισχύος των  αερόφερτων θορύβων που εκπέμπονται στο περιβάλλον και την επιτρεπόμενη στάθμη ακούστικής πίεσης των  αερόφερτων θορύβων που εκπέμπονται στη θέση χειρισμού για τους πυργογερανούς που χρησιμεύουν στην  εκτέλεση εργασιών σε βιομηχανικά και οικοδομικά εργοτάξια.» 2.Στο άρθρο 3, η παράγραφος 1 αντικαθίσταται από το ακόλουθο κείμενο: 1.^ Οι αναγνωρισμένοι οργανισμοί εκδίδουν τη βεβαίωση εξέτασης τύπου ΕΟΚ: -για κάθε τύπο πυργογερανού του οποίου η στάθμη ακουστικής ισχύος των αερόφερτων θορύβων που  εκπέμπονται στο περιβάλλον μετρούμενη υπό τις συνθήκες που προβλέπονται στο παράρτημα Ι της οδηγίας  79/113/ΕΟΚ, όπως τροποποιείται από το παράρτημα Ι της παρούσας οδηγίας, δεν υπερβαίνει την  επιτρεπόμενη στάθμη ακουστικής ισχύος που ορίζεται στον ακόλουθο πίνακα: >ΘΕΣΗ ΠΗΝΑΚΑ>  -για κάθε τύπο πυργογερανού ο οποίος φέρει θέση χειρισμού στερεωμένη στο σκελετό του πυργογερανού,  του οποίου η Α-σταθμισμένη στάθμη της ακουστικής πίεσης σε δΒ των αερόφερτων θορύβων, μετρούμενη  στη θέση χειρισμού υπό τις συνθήκες που περιγράφονται στο παράρτημα ΙΙ της οδηγίας 79/113/ΕΟΚ, όπως  συμπληρώθηκε από το παράρτημα Ια της παρούσας οδηγίας, δεν υπερβαίνει την επιτρεπτή στάθμη που  αναγράφεται στον ακόλουθο πίνακα: >ΘΕΣΗ ΠΗΝΑΚΑ> 3.Στο άρθρο 3, η παράγραφος 7 αντικαθίσταται από το ακόλουθο κείμενο: «7.^ Πάνω σε κάθε πυργογερανό ο οποίος έχει κατασκευαστεί σύμφωνα με τον τύπο που έχει πιστοποιηθεί  με εξέταση τύπου ΕΟΚ, πρέπει να υπάρχουν, κατά τρόπο εμφανή και ανεξίτηλο, ενδείξεις της στάθμης  της ακουστικής ισχύος σε dB, Α-σταθμισμένα ως προς 1 pw, και για τύπο πυργογερανού που φέρει θέση  χειρισμού στερεωμένη στο σκελετό του πυργογερανού, της στάθμης της ακουστικής πίεσης σε dB,  Α-σταθμισμένα ως προς 20^μPa, τις οποίες εγγυάται ο κατασκευαστής και οι οποίες προσδιορίζονται υπό  τις συνθήκες που προβλέπονται στα παραρτήματα Ι και ΙΙ της οδηγίας 79/113/ΕΟΚ, όπως τροποποιήθηκε  τελευταία από την οδηγία 85/405/ΕΟΚ και συμπληρώθηκε από τα παραρτήματα Ι και Ια της παρούσας  οδηγίας. Οι ενδείξεις θα συνοδεύονται από το σήμα ε (έψιλον), Υποδείγματα των ενδείξεων αυτών  παρέχονται στο παράρτημα ΙΙΙ της παρούσας οδηγίας.» 4.Το άρθρο 7 αντικαθίσταται από το ακόλουθο κείμενο: «ίΑρθρο 7 Το Συμβούλιο αποφασίζει, πριν από την έναρξη ισχύος της δεύτερης φάσης, σχετικά με την πρόταση  μείωσης, από την 1η Ιουλίου 1995, της ηχοστάθμης στη θέση χειρισμού, την οποία θα του υποβάλει η  Επιτροπή εγκαίρως.» 5.Προστίθεται το παράρτημα Ια, το κείμενο του οποίου περιλαμβάνεται στο παράρτημα Ι της παρούσας  οδηγίας. 6.Το παράρτημα ΙΙΙ αντικαθίσταται από το κείμενο του περιλαμβάνεται στο παράρτημα ΙΙ της παρούσας  οδηγίας.  Αρθρο 2 1.^ Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις  που είναι αναγκαίες για να συμμορφωθούν προς την παρούσα οδηγία μέσα σε 24^μήνες από την  κοινοποίησή της(1). Πληροφορούν αμέσως την Επιτροπή σχετικά. 2.^ Τα κράτη μέλη γνωστοποιούν στην Επιτροπή το κείμενο των διατάξεων εσωτερικού δικαίου του  θεσπίζουν στον τομέα που διέπεται από την παρούσα οδηγία.  Αρθρο 3 Η παρούσα οδηγία απευθύνεται στα κράτη μέλη. Λουξεμβούργο, 25 Ιουνίου 1987. Για το ΣυμβούλιοΟ ΠρόεδροςH. DE CROO (1)ΕΕ αριθ. C 267 της 23.^10.^1986, σ. 4.  (2)ΕΕ αριθ. C 76 της 23.^3.^1987, σ. 197.  (3)ΕΕ αριθ. C 83 της 30.^3.^1987, σ. 11.  (4)ΕΕ αριθ. L 33 της 8.^2.^1979, σ. 15.  (5)ΕΕ αριθ. L 233 της 30.^8.^1985, σ. 9.  (6)ΕΕ αριθ. L 137 της 24.^5.^1986, σ. 28.  (7)ΕΕ αριθ. L 300 της 19.^11.^1984, σ. 130.  (1)Η παρούσα οδηγία κοινοποιήθηκε στα κράτη μέλη στις 26 Ιουνίου 1987.   ΠΑΡΑΡΤΗΜΑ Ι «ΠΑΡΑΡΤΗΜΑ Ι^α ΜΕΘΟΔΟΣ ΜΕΤΡΗΣΗΣ ΤΩΝ ΑΕΡΟΦΕΡΤΩΝ ΘΟΡΥΒΩΝ ΠΟΥ ΕΚΠΕΜΠΟΝΤΑΙ ΑΠΟ ΤΟΥΣ ΠΥΡΓΟΓΕΡΑΝΟΥΣ ΣΤΙΣ ΘΕΣΕΙΣ  ΧΕΙΡΙΣΜΟΥ Η παρούσα μέθοδος μέτρησης εφαρμόζεται στους πυργογερανούς που φέρουν θέση χειρισμού στερεωμένη στο  σκελετό του πυργογερανού. Οι τεχνικές αυτές διαδικασίες είναι σύμφωνες με τις προδιαγραφές που παρέχονται στο παράρτημα ΙΙ  της οδηγίας 79/113/ΕΟΚ, όπως τροποποιήθηκε τελευταία από την οδηγία 85/405/ΕΟΚ, και οι διατάξεις  του εν λόγω παραρτήματος εφαρμόζονται στους πυργογερανούς με τις ακόλουθες τροποποιήσεις και  προσθήκες: 6.ΧΕΙΡΙΣΤΗΣ ίΕνας χειριστής πρέπει να είναι παρών στη θέση χειρισμού. 6.2.1.Όρθιος χειριστής Αν η θέση χειρισμού δεν περιλαμβάνει κάθισμα, οι μετρήσεις εκτελούνται με όρθιο χειριστή. 6.2.2.Καθιστός χειριστής Αν η θέση χειρισμού περιλαμβάνει κάθισμα, οι μετρήσεις εκτελούνται με καθιστό χειριστή. Σημείωση: Η στάση του χειριστή, καθιστή ή όρθια, πρέπει να αναφέρεται στην έκθεση δοκιμής. 7.1.Γενικά Η θέση του μικροφώνου καθορίζεται στο σημείο 7.3. 9.ΓΕΝΙΚΑ Οι συνθήκες εγκατάστασης κει λειτουργίας του πυργογερανού καθορίζονται στο σημείο 6.2 του  παραρτήματος Ι. Για τους πυργογερανούς με ανυψωτικό μηχανισμό στο πίσω μέρος του βέλους, οι  μετρήσεις εκτελούνται με αυτή τη διαμόρφωση. 9.2.Λειτουργία πυργογερανού εφοδιασμένου με ρυθμιζόμενους μηχανισμούς (π.χ. παράθυρα που μπορούν να  ανοίγουν). Ρυθμιζόμενοι μηχανισμοί αναφερόμενοι στο σημείο 9.2.1, εκτός εκείνων που αναφέρονται στο σημείο  9.2.2, δεν λαμβάνονται υπόψη. 10.2.2.Χρησιμοποιώντας τις Α-σταθμισμένες στάθμες ακουστικής πίεσης LpA. Το παρόν σημείο δεν  λαμβάνεται υπόψη.» ΠΑΡΑΡΤΗΜΑ ΙΙ ΠΑΡΑΡΤΗΜΑ ΙΙΙ ΥΠΟΔΕΙΓΜΑΤΑ ΓΙΑ ΤΗΝ ΕΝΔΕΙΞΗ ΤΗΣ ΣΤΑΘΜΗΣ ΤΗΣ ΕΓΓΥΗΜΕΝΗΣ ΑΠΟ ΤΟΝ ΚΑΤΑΣΚΕΥΑΣΤΗ ΑΚΟΥΣΤΙΚΗΣ ΙΣΧΥΟΣ ΚΑΙ  ΠΙΕΣΗΣ ΣΤΗ ΘΕΣΗ ΧΕΙΡΙΣΜΟΥ >ΑΡΧΗ ΓΡΑΦΗΚΟΥ>1>ΤΕΛΟΣ ΓΡΑΦΗΚΟΥ>>ΑΡΧΗ ΓΡΑΦΗΚΟΥ>2>ΤΕΛΟΣ ΓΡΑΦΗΚΟΥ>


Avis juridique important

|

31985L0006

Οδηγία 85/6/ΕΟΚ του Συμβουλίου της 19ης Δεκεμβρίου 1984 για τρίτη τροποποίηση της οδηγίας 74/329/ΕΟΚ περί προσεγγίσεως των νομοθεσιών των κρατών μελών σχετικά με τους γαλακτωματοποιητές, σταθεροποιητές, τα πυκνωτικά και πηκτικά μέσα που επιτρέπεται να χρησιμοποιηθούν στα τρόφιμα

Επίσημη Εφημερίδα αριθ. L 002 της 03/01/1985 σ. 0021 - 0021 Φινλανδική ειδική έκδοση: Κεφάλαιο 13 τόμος 14 σ. 0147  Ισπανική ειδική έκδοση: Κεφάλαιο 13 τόμος 18 σ. 0155  Σουηδική ειδική έκδοση: Κεφάλαιο 13 τόμος 14 σ. 0147  Πορτογαλική ειδική έκδοση : Κεφάλαιο 13 τόμος 18 σ. 0155

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 19ης Δεκεμβρίου 1984  για τρίτη τροποποίηση της οδηγίας 74/329/ΕΟΚ περί προσεγγίσεως των νομοθεσιών των κρατών μελών σχετικά με τους γαλακτωματοποιητές, σταθεροποιητές, τα πυκνωτικά και πηκτικά μέσα που επιτρέπεται να χρησιμοποιηθούν στα τρόφιμα  (85/6/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,  την πρόταση της Επιτροπής,  Εκτιμώντας:  ότι το άρθρο 3 παράγραφος 1 της οδηγίας 74/329/ΕΟΚ (1), όπως τροποποιήθηκε τελευταία από την οδηγία 80/597/ΕΟΚ (2), προβλέπει ότι τα κράτη μέλη μπορούν να επιτρέπουν τη χρησιμοποίηση των ουσιών που περιλαμβάνονται στο παράρτημά της ΙΙ μέχρι τις 31 Δεκεμβρίου 1984·  ότι η Επιτροπή υπέβαλε πρόταση τροποποίησης της οδηγίας αυτής ·  ότι, εν τω μεταξύ, κρίνεται αναγκαίο τα κράτη μέλη να εξακουλουθήσουν να έχουν την εν λόγω ευχέρεια για μια μεταβατική περίοδο·  ότι το μέτρο αυτό δεν συνεπάγεται τροποποίηση των νομοθετικών, κανονιστικών και διοικητικών διατάξεων σε ένα ή περισσότερα κράτη μέλη,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο άρθρο 3 παράγραφος 1 της οδηγίας 74/329/ΕΟΚ, η ημερομηνία «31 Δεκεμβρίου 1984» αντικαθίσταται από την ημερομηνία «30 Σεπτεμβρίου 1985».  Άρθρο 2  Η παρούσα οδηγία απευθύνεται στα κράτη μέλη.  Βρυξέλλες, 19 Δεκεμβρίου 1984.  Για το Συμβούλιο  Ο Πρόεδρος  P. O'TOOLE  (1) ΕΕ αριθ. L 189 της 12. 7. 1974, σ. 1.  (2) ΕΕ αριθ. L 155 της 23. 6. 1980, σ. 23.


Avis juridique important

|

31989L0629

Οδηγία 89/629/ΕΟΚ του Συμβουλίου της 4ης Δεκεμβρίου 1989 για τον περιορισμό του θορύβου που προκαλείται από τα υποηχητικά αεριωθούμενα πολιτικά αεροπλάνα

Επίσημη Εφημερίδα αριθ. L 363 της 13/12/1989 σ. 0027 - 0029 Φινλανδική ειδική έκδοση: Κεφάλαιο 7 τόμος 3 σ. 0191  Σουηδική ειδική έκδοση: Κεφάλαιο 7 τόμος 3 σ. 0191

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 4ης Δεκεμβρίου 1989  για τον περιορισμό του θορύβου που προκαλείται από τα υποηχητικά αεριωθούμενα πολιτικά αεροπλάνα  (89/629/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 84 παράγραφος 2,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η εφαρμογή προτύπων εκπομπής θορύβου για τα υποηχητικά αεροπλάνα έχει σημαντικές επιπτώσεις στην παροχή υπηρεσιών στον τομέα των αεροπορικών μεταφορών, ιδίως όταν τα πρότυπα αυτά επιβάλλουν περιορισμούς στους τύπους των αεροπλάνων που επιτρέπεται να χρησιμοποιούν οι αεροπορικές εταιρείες, ενθαρρύνουν επενδύσεις στους περισσότερο σύγχρονους και αθόρυβους διαθέσιμους τύπους αεροπλάνων και διευκολύνουν την καλύτερη χρησιμοποίηση του υπάρχοντος δυναμικού, συμπεριλαμβανομένου του δυναμικού των αερολιμένων· ότι η οδηγία 80/51/ΕΟΚ (4), όπως τροποποιήθηκε από την οδηγία 83/206/ΕΟΚ (5), καθορίζει όρια για τις εκπομπές θορύβου·  ότι το πρόγραμμα προτεραιοτήτων του Συμβουλίου για τη μελέτη θεμάτων αεροπορικών μεταφορών αναφέρεται σε εκπομπές από αεροπλάνα, συμπεριλαμβανομένου του θορύβου·  ότι το πρόγραμμα δράσης των Ευρωπαϊκών Κοινοτήτων για το περιβάλλον (6) δείχνει καθαρά τη σημασία του προβλήματος των ηχητικών οχλήσεων και, ειδικότερα την ανάγκη να ληφθούν μέτρα κατά του θορύβου που οφείλεται στην εναέρια κυκλοφορία·  ότι ο θόρυβος από τα αεροπλάνα πρέπει να μειωθεί περισσότερο, λαμβανομένων υπόψη των περιβαλλοντικών παραγόντων, των τεχνικών δυνατοτήτων και των οικονομικών επιπτώσεων·  ότι, συνεπώς, στα νηολόγια των κρατών μελών πρέπει να εγγράφονται μόνο τα υποηχητικά αεριωθούμενα πολιτικά αεροπλάνα που ανταποκρίνονται στα πρότυπα του μέρους ΙΙ κεφάλαιο 3 τόμος 1 του παραρτήματος 16 της σύμβασης για τη διεθνή πολιτική αεροπορία, δεύτερη έκδοση (1988)· ότι, σε συνάρτηση με τη δημιουργία ενός χώρου χωρίς εσωτερικά σύνορα, θα ήταν εύλογο να εξαιρεθούν από αυτή τη διάταξη μη προσθήκης τα αεροπλάνα που είναι εγγεγραμένα στα εθνικά νηολόγια των κρατών μελών την 1η Νοεμβρίου 1990· ότι, λόγω της ελευθερίας κινήσεων που θα επιτρέψει η διάταξη αυτή, είναι σημαντικό να παρέχεται περιορισμένος αριθμός εξαιρέσεων οι οποίες θα πρέπει να ελέγχονται και να έχουν περιορισμένη χρονική ισχύ·  ότι, προς τούτο, πρέπει, σε εύλογο χρόνο, να θεσπιστούν κοινοί κανόνες ώστε να διασφαλιστεί μια εναρμονισμένη προσέγγιση στο σύνολο της Κοινότητας, ως συμπλήρωμα των ισχυόντων κανόνων· ότι το γεγονός αυτό είναι ιδιαίτερα σημαντικό αν ληφθεί υπόψη η πρόσφατη ώθηση που δόθηκε προς την ελευθέρωση της εναέριας κυκλοφορίας στην Ευρώπη·  ότι οι εργασίες που επιτελέστηκαν από την Επιτροπή σε συνεργασία με άλλους διεθνείς οργανισμούς έδειξαν ότι ο περιορισμός της εγγραφής, στα νηολόγια των κρατών μελών, αεροπλάνων τα οποία δεν ανταποκρίνονται στα πρότυπα πιστοποίησης θορύβου που καθορίζονται στο ανωτέρω κεφάλαιο 3 του παραρτήματος 16, θα είχε, μόνος του, περιορισμένη περιβαλλονική αξία και ότι πρέπει,  συνεπώς, να θεωρηθεί ως ένα πρώτο στάδιο το οποίο πρέπει να ακολουθήσουν μέτρα για τον περιορισμό της χρήσης των αεροπλάνων τα οποία δεν ανταποκρίνονται στα πρότυπα του κεφαλαίου 3 του εν λόγω παραρτήματος 16,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  1. Σκοπός της παρούσας οδηγίας είναι να θεσπίσει αυστηρότερους κανόνες για τον περιορισμό της εκπομπής θορύβου από τα υποηχητικά αεριωθούμενα πολιτικά αεροπλάνα.  2. Η παρούσα οδηγία δεν εφαρμόζεται στα αεροπλάνα που έχουν μέγιστη μάζα κατά την απογείωση μέχρι και 34 000 kg και χωρητικότητα μέχρι και 19 θέσεις.  Άρθρο 2  1. Τα κράτη μέλη εξασφαλίζουν ότι από την 1η Νοεμβρίου 1990 τα υποηχητικά αεριωθούμενα πολιτικά αεροπλάνα που νηολογούνται μετά την ημερομηνία αυτή στο έδαφός τους, δεν θα μπορούν να χρησιμοποιούνται στο έδαφός τους ή στο έδαφος άλλου κράτους μέλους αν δεν διαθέτουν πιστοποιητικό θορύβου που να αντιστοιχεί σε πρότυπα τουλάχιστον ισοδύναμα προς εκείνα που καθορίζονται στο μέρος ΙΙ κεφάλαιο 3 τόμος 1 του παραρτήματος 16 της σύμβασης για τη διεθνή πολιτική αεροπορία, δεύτερη έκδοση (1988).  2. Η παράγραφος 1 δεν ισχύει για τα αεροπλάνα που είναι εγγεγραμμένα στα εθνικά νηολόγια των κρατών μελών την 1η Νοεμβρίου 1990.  3. Το έδαφος που αναφέρεται στην παράγραφο 1 δεν περιλαμβάνει τα υπερπόντια διαμερίσματα που αναφέρονται στο άρθρο 227 παράγραφος 2 της συνθήκης.  Άρθρο 3  Τα κράτη μέλη λαμβάνουν τα αναγκαία μέτρα για να διασφαλίσουν ότι ο στόχος που τίθεται στην πρώτη παράγραφο του άρθρου 1 δεν θα παρακαμφθεί, για παράδειγμα μέσω κάποιας μορφής συμφωνίας μίσθωσης.  Άρθρο 4  Τα κράτη μέλη μπορούν να εγκρίνουν εξαιρέσεις από το άρθρο 2:  α) για τα αεροπλάνα ιστορικού ενδιαφέροντος·  β) για αεροπλάνα που χρησιμοποιούνταν από τις εταιρείες εκμετέλλευσης ενός κράτους μέλους, πριν από την 1η Νοεμβρίου 1989, με ισχύουσες συμβάσεις μίσθωσης-αγοράς ή χρηματοδοτικής μίσθωσης και τα οποία, στο πλαίσιο αυτό, είναι νηολογημένα σε τρίτη χώρα·  γ) για αεροπλάνα που έχουν εκμισθωθεί με χρηματοδοτική μίσθωση σε εταιρεία εκμετάλλευσης τρίτης χώρας και τα οποία, εξαιτίας του γεγονότος αυτού, έχουν διαγραφεί προσωρινά από το νηολόγιο κράτους μέλους·  δ) για αεροπλάνο που αντικαθιστά άλλο που έχει καταστραφεί σε ατύχημα και το οποίο η εταιρεία εκμετάλλευσης δεν μπορεί να αντικαταστήσει με συγκρίσιμο αεροσκάφος, διαθέσιμο στην αγορά, που να έχει πιστοποιητικό θορύβου όπως ορίζεται στο άρθρο 2 παράγραφος 1, υπό τον όρο ότι το αεροπλάνο αντικατάστασης θα νηολογηθεί εντός έτους από την εν λόγω καταστροφή και  ε) για αεροπλάνα εφοδιασμένα με κινητήρες που έχουν συντελεστή by-pass τουλάχιστον 2.  Άρθρο 5  Τα κράτη μέλη μπορούν να εγκρίνουν εξαιρέσεις από το άρθρο 2 για μια πρώτη περίοδο που δεν θα υπερβαίνει τα τρία έτη, ανανεώσιμη για περιόδους που δεν θα υπερβαίνουν τα δύο έτη, και υπό τον όρο ότι οι εξαιρέσεις αυτές θα παύσουν να ισχύουν μετά τις 31 Δεκεμβρίου 1995 εφόσον πρόκειται:  - για αεροπλάνα που μισθώνονται βραχυχρονίως από τρίτη χώρα, εφόσον η εταιρεία εκμετάλλευσής τους αποδεικνύει ότι αυτό αποτελεί συνήθη πρακτική στον τομέα δραστηριότητάς της και ότι, διαφορετικά, η συνέχιση της λειτουργίας της θα επηρεαζόταν δυσμενώς,  - για αεροπλάνα για τα οποία μια εταιρεία εκμετάλλευσης αποδεικνύει ότι σε περίπτωση που δεν είναι δυνατόν να χρησιμοποιηθούν, η συνέχιση της λειτουργίας της θα επηρεαζόταν δυσμενώς σε έκταση που υπερβαίνει τα εύλογα πλαίσια.  Άρθρο 6  1. Το κράτος μέλος που εγκρίνει εξαιρέσεις ενημερώνει σχετικά τις αρμόδιες αρχές των άλλων κρατών μελών και την Επιτροπή.  2. Τα κράτη μέλη αναγνωρίζουν τις εξαιρέσεις που εγκρίνονται από άλλα κράτη μέλη σύμφωνα με τα άρθρα 4 και 5.  Άρθρο 7  1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία πριν από τις 30 Σεπτεμβρίου 1990.  2. Τα κράτη μέλη γνωστοποιούν στην Επιτροπή τα κείμενα των διατάξεων εσωτερικού δικαίου που εκδίδουν στον τομέα που διέπεται από την παρούσα οδηγία.  Άρθρο 8  Η παρούσα οδηγία απευθύνεται στα κράτη μέλη.  Βρυξέλλες, 4 Δεκεμβρίου 1989.  Για το Συμβούλιο  Ο Πρόεδρος  M. DELEBARRE  (1) ΕΕ αριθ. C 37 της 14. 2. 1989, σ. 6.  (2) ΕΕ αριθ. C 158 της 26. 6. 1989, σ. 492.  (3) ΕΕ αριθ. C 221 της 28. 8. 1989, σ. 1.  (4) ΕΕ αριθ. L 18 της 24. 1. 1980, σ. 26.  (5) ΕΕ αριθ. L 117 της 4. 5. 1983, σ. 15.  (6) ΕΕ αριθ. C 328 της 7. 12. 1987, σ. 1.  Ανακοίνωση της κυβέρνησης της Ομοσπονδιακής Δημοκρατίας της Γερμανίας  Εκ μέρους της κυβέρνησης της Ομοσπονδιακής Δημοκρατίας της Γερμανίας, το Συμβούλιο έλαβε την ακόλουθη ανακοίνωση:  Κατά την κατάθεση των κυρωτικών εγγράφων των συνθηκών για την ίδρυση των Ευρωπαϊκών Κοινοτήτων, η κυβέρνηση της Ομοσπονδιακής Δημοκρατίας της Γερμανίας δήλωσε ότι οι συνθήκες αυτές εφαρμόζονται επίσης στο Land του Βερολίνου. Δήλωσε, ταυτόχρονα, ότι δεν θίγονται τα δικαιώματα και οι υποχρεώσεις της Γαλλίας, του Ηνωμένου Βασιλείου και των Ηνωμένων Πολιτειών όσον αφορά το Βερολίνο. Δεδομένου ότι η πολιτική αεροπορία ανήκει σε τομέα όπου τα κράτη αυτά επεφύλαξαν ρητά τις αρμοδιότητές τους για το Βερολίνο, και έπειτα από διαβουλεύσεις με τις κυβερνήσεις τους, η ομοσπονδιακή κυβέρνηση καθιστά γνωστό ότι η οδηγία του Συμβουλίου για την τροποποίηση της οδηγίας 89/629/ΕΟΚ περί περιορισμού του θορύβου που προκαλείται από τα υποηχητικά πολιτικά αεροσκάφη δεν αφορά το Land του Βερολίνου.


Avis juridique important

|

31991L0670

Οδηγία 91/670/ΕΟΚ του Συμβουλίου της 16ης Δεκεμβρίου 1991 σχετικά με την αμοιβαία αποδοχή των αδειών άσκησης επαγγέλματος και προσωπικού της πολιτικής αεροπορίας

Επίσημη Εφημερίδα αριθ. L 373 της 31/12/1991 σ. 0021 - 0025 Φινλανδική ειδική έκδοση: Κεφάλαιο 6 τόμος 3 σ. 0088  Σουηδική ειδική έκδοση: Κεφάλαιο 6 τόμος 3 σ. 0088

ΟΔΗΓΙΑ  ΤΟΥ ΣΥΜΒΟΥΛΙΟΥ της 16ης Δεκεμβρίου 1991 σχετικά με την αμοιβαία αποδοχή των αδειών άσκησης  επαγγέλματος του προσωπικού της πολιτικής αεροπορίας (91/670/ΕΟΚ)ΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 84 παράγραφος  2, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας: ότι, για να εξασφαλιστεί η ομαλή λειτουργία και η ασφάλεια των υπηρεσιών αεροπορικών μεταφορών,  πρέπει απαραιτήτως να υπάρχει, σε επαρκή αριθμό, ιπτάμενο τεχνικό προσωπικό το οποίο να διαθέτει τα  αναγκαία επαγγελματικά προσόντα και άδειες G ότι, η ολοκλήρωση της εσωτερικής αγοράς μέχρι το τέλος του 1992 απαιτεί την ύπαρξη αποτελεσματικού  συστήματος αεροπορικών μεταφορών, που να διευκολύνει την κυκλοφορία των προσώπων στο εσωτερικό της  Κοινότητας G ότι οι αεροπορικές μεταφορές αποτελούν πολύ δυναμικό και γρήγορα αναπτυσσόμενο τομέα με ιδιαίτερα  διεθνή χαρακτήρα ότι, κατά συνέπεια, η ισορροπία ανάμεσα στην προσφορά και τη ζήτηση προσωπικού  μπορεί να διατηρείται αποτελεσματικότερα σε κοινοτικό παρά σε εθνικό επίπεδο G ότι είναι, ως εκ τούτου, ουσιώδες η κοινή πολιτική μεταφορών στον τομέα της πολιτικής αεροπορίας να  επεκταθεί, ώστε να διευκολυνθεί η ελεύθερη κυκλοφορία του ιπτάμενου τεχνικού προσωπικού στην  Κοινότητα G ότι οι προϋποθέσεις που απαιτούνται για την απόκτηση άδειας ιπτάμενου τεχνικού προσωπικού διαφέρουν  μεταξύ των κρατών μελών G ότι τα προσόντα που απαιτούνται για την απόκτηση της άδειας δεν έχουν καθοριστεί μέχρι στιγμής σε  κοινοτικό επίπεδο G ότι, κατά συνέπεια, τα κράτη μέλη διατηρούν την ευχέρεια να καθορίζουν το  επίπεδο των προσόντων αυτών με τρόπο που να εγγυάται την ασφάλεια των υπηρεσιών που παρέχονται από  τα αεροσκάφη που έχουν υπολογισθεί στο έδαφός τους G ότι, σύμφωνα με τις υποχρεώσεις που τους  επιβάλλει η συνθήκη, δεν μπορούν να απαιτούν από υπήκοο άλλου κράτους μέλους να έχει τα προσόντα  αυτά, τα οποία, σε γενικές γραμμές, τα κράτη καθορίζουν μόνο σε συνάρτηση με το εθνικό τους σύστημα  επαγγελματικής κατάρτισης, εφόσον το ενδιαφερόμενο πρόσωπο έχει ήδη αποκτήσει αυτά τα προσόντα σε  άλλο κράτος μέλος G ότι, για να διευκολυνθεί η τήρηση των υποχρεώσεων που απορρέουν από τη συνθήκη και να διασφαλιστεί  η κινητικότητα του ιπτάμενου τεχνικού προσωπικού, πρέπει να καθιερωθεί κοινοτική διαδικασία  αποδοχής των αδειών και των προσόντων του εν λόγω προσωπικού G ότι η αναγνώριση των αδειών χειριστού ιδιωτικών αεροπλάνων μπορεί ήδη να θεσπιστεί σε όλα τα κράτη  μέλη G ότι, εφόσον οι επαγγελματίες χειριστές αεροσκαφών, προκειμένου να μπορούν να κυβερνούν αεροσκάφος  νηολογημένο σε άλλο κράτος μέλος από εκείνο στο οποίο έχουν λάβει την άδειά τους, οφείλουν να  υποβληθούν σε συμπληρωματικές δοκιμασίες, θα πρέπει να τους δίνεται το ταχύτερο δυνατό η δυνατότητα  να το πράξουν G ότι οι δυνατότητες κατάρτισης που προσφέρονται στα κράτη μέλη, δεν είναι πάντα ανάλογες με τη  ζήτηση, και ότι, σύμφωνα με το άρθρο 7 της συνθήκης, τα κράτη μέλη πρέπει να δέχονται χωρίς  διακρίσεις τους υπηκόους άλλων κρατών μελών στα δημόσια και ιδιωτικά κέντρα κατάρτισης και στις  εξετάσεις επαγγελματικής επάρκειας G ότι, για να επιτευχθεί πλήρης αμοιβαία αναγνώριση των αδειών, το Συμβούλιο θα εκδώσει, λαμβάνοντας  υπόψη την πρόοδο των εργασιών των διεθνών οργανισμών, πριν από την 1η Ιανουαρίου 1993, κατόπιν  προτάσεως της Επιτροπής υποβλητέας πριν από την 1η Ιουλίου 1992, τα μέτρα με τα οποία θα  εγκαθιδρύονται εναρμονισμένες απαιτήσεις στο θέμα των αδειών και των προγραμμάτων κατάρτισης, και  ότι κάθε κράτος μέλος θ' αναγνωρίζει κάθε άδεια που ανταποκρίνεται σ' αυτές τις απαιτήσεις, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Η παρούσα οδηγία εφαρμόζεται για τις διαδικασίες αμοιβαίας αποδοχής των  αδειών που χορηγούν τα κράτη μέλη στο ιπτάμενο τεχνικό προσωπικό της πολιτικής αεροπορίας. Άρθρο 2 Για τους σκοπούς της παρούσας οδηγίας νοείται ως: α) άδεια: κάθε έγκυρος τίτλος που έχει εκδοθεί από ένα κράτος μέλος και που επιτρέπει στον κάτοχό  του να ασκεί καθήκοντα, ως ιπτάμενο τεχνικό προσωπικό, μέσα σε αεροσκάφος της πολιτικής αεροπορίας  νηολογημένο σε κράτος μέλος. Ο ορισμός αυτός ισχύει επίσης για τα προσόντα που προϋποθέτει η άδεια  G β) προσόντα: οι ενδείξεις που αναγράφονται στη άδεια ή σε ξεχωριστό έγγραφο, με τις οποίες  διευκρινίζονται οι ειδικοί όροι, τα δικαιώματα ή οι περιορισμοί που συνεπάγεται η συγκεκριμένη  άδεια G γ) αποδοχή άδειας: κάθε πράξη αναγνώρισης ή επικύρωσης από κράτος μέλος άδειας που έχει χορηγηθεί  από άλλο κράτος μέλος καθώς και των δικαιωμάτων που συνεπάγεται και των βεβαιώσεων που είναι  προσαρτημένες στην άδεια αυτή. Η αποδοχή, η οποία μπορεί να λάβει την μορφή χορήγησης εθνικής  αδείας, δεν πρέπει να έχει διάρκεια ισχύος μεγαλύτερη από τη διάρκεια ισχύος της αρχικής άδειας G δ) αναγνώριση: η παροχή του δικαιώματος να γίνεται χρήση, σε αεροσκάφος νηολογημένο σε κράτος  μέλος, της άδειας που έχει χορηγηθεί από άλλο κράτος μέλος, σύμφωνα με τα δικαιώματα που παρέχει η  άδεια αυτή G ε) επικύρωση: η ρητή βεβαίωση ενός κράτους μέλους σύμφωνα με την οποία η άδεια που έχει χορηγήσει  άλλο κράτος μέλος μπορεί να χρησιμοποιηθεί όπως και οι άδειες που χορηγεί το ίδιο G στ) ιπτάμενο τεχνικό προσωπικό: προσωπικό με τη σχετική άδεια, το οποίο καλείται να ασκήσει  καθήκοντα αφορώντα άμεσα την οδήγηση του αεροσκάφους κατά τη διάρκεια της πτήσης. Ο ορισμός αυτός  ισχύει για τους επί του αεροσκάφους ευρισκόμενους πιλότους, πλοηγούς και μηχανικούς. Άρθρο 3 1.  Κάθε κράτος μέλος αποδέχεται χωρίς αδικαιολόγητη καθυστέρηση και χωρίς επιπρόσθετες  δοκιμασίες, κάθε άδεια που έχει χορηγηθεί από άλλο κράτος μέλος καθώς και όλα τα δικαιώματα που  συνεπάγεται και όλες τις βεβαιώσεις που είναι προσαρτημένες σε αυτή. 2.  Κάθε πρόσωπο που κατέχει άδεια χειριστή ιδιωτικών αεροπλάνων η οποία έχει χορηγηθεί από κράτος  μέλος μπορεί να κυβερνά αεροσκάφη νηολογημένα σε άλλο κράτος μέλος. Η αναγνώριση αυτή περιορίζεται  στην άσκηση των δικαιωμάτων του κατόχου άδειας χειριστή ιδιωτικών αεροσκαφών και των συναφών  προσόντων για τις πτήσεις όψεως που πραγματοποιούνται μόνο κατά τη διάρκεια της ημέρας με αεροσκάφη  που διαθέτουν πιστοποιητικό πτητικής ικανότητας με πλήρωμα έναν μόνο χειριστή. Άρθρο 4 1.  Το άρθρο 3 παράγραφος 1 εφαρμόζεται όταν μια άδεια, η οποία έχει χορηγηθεί από κράτος  μέλος και υποβάλλεται σε άλλο κράτος μέλος προς αποδοχή, βασίζεται σε απαιτήσεις ισοδύναμες με τις  απαιτήσεις του κράτους μέλους υποδοχής. Προκειμένου να επιτρέψει στις αρμόδιες υπηρεσίες να κρίνουν  την ισοτιμία των αδειών που χορηγούνται από άλλα κράτη μέλη, η Επιτροπή καταρτίζει, και διαβιβάζει  σε όλα τα κράτη μέλη πριν από την 1η Ιανουαρίου 1992, συγκριτικό πίνακα των απαιτήσεων οι οποίες  ισχύουν σε κάθε κράτος μέλος για τη χορήγηση αδειών που αφορούν τα ίδια καθήκοντα. 2. α) Κάθε κράτος μέλος μπορεί να ζητήσει από την Επιτροπή γνωμοδότηση σχετικά με την ισοτιμία  αδείας, που του έχει υποβληθεί προς αποδοχή, εντός προθεσμίας τριών εβδομάδων από την παραλαβή της  αίτησης G β) η Επιτροπή πρέπει να εκφέρει τη γνώμη της εντός προθεσμίας δύο μηνών. Το οικείο κράτος μέλος  διαθέτει ακολούθως ένα μήνα για να απαντήσει στον υποψήφιο G γ) εάν το κράτος μέλος δεν ζητήσει τη γνώμη της Επιτροπής, είναι υποχρεωμένο να δώσει απάντηση στον  υποψήφιο εντός προθεσμίας τριών μηνών G δ) οι αναφερόμενες στα παραπάνω στοιχεία α), β) και γ) προθεσμίες εφαρμόζονται από τη στιγμή που  καθίστανται διαθέσιμες όλες οι αναγκαίες πληροφορίες. 3.  Εάν, μετά την εξέταση μιας άδειας από το κράτος μέλος στο οποίο υποβάλλεται προς αποδοχή,  υπάρχουν βάσιμες αμφιβολίες όσον αφορά την ισοτιμία της, το κράτος μέλος αυτό μπορεί, κατά  παρέκκλιση των αρχών που θεσπίζονται με το άρθρο 3 παράγραφος 1, να κρίνει ότι απαιτούνται  συμπληρωματικές προϋποθέσεις ή/και δοκιμασίες, για να είναι δυνατή η αποδοχή της άδειας. Ο κάτοχος  της άδειας, καθώς και το κράτος μέλος που έχει χορηγήσε την άδεια και η Επιτροπή ενημερώνονται  γραπτώς. Το κράτος μέλος υποδοχής στο οποίο υποβάλλεται προς αποδοχή η άδεια οφείλει να προσφέρει  στον κάτοχο της άδειας τη δυνατότητα να υποβληθεί σε συμπληρωματική δοκιμασία το ταχύτερο δυνατό  και, εν πάση περιπτώσει, χωρίς διακρίσεις λόγω ιθαγένειας. 4.  Όταν ο υποψήφιος ικανοποιήσει τις συμπληρωματικές προϋποθέσεις ή/και υποστεί επιτυχώς τις  δοκιμασίες που αναφέρονται στην παράγραφο 3, το κράτος μέλος υποδοχής αποδέχεται αμέσως την εν λόγω  άδεια. 5.  Εντούτοις, όσον αφορά τις άδειες χειριστών αεροσκάφους και παρά τις παραγράφους 1 μέχρι 4, τα  κράτη μέλη αποδέχονται κάθε άδεια που έχει εκδοθεί σύμφωνα με τις απαιτήσεις του παραρτήματος 1 της  σύμβασης του Σικάγου σχετικά με τη διεθνή πολιτική αεροπορία, εφόσον ο κάτοχός της έχει  ικανοποιήσει τις ειδικές απαιτήσεις επικύρωσης που προβλέπονται στο παράρτημα της παρούσας  οδηγίας. Άρθρο 5 Τα κράτη μέλη εξασφαλίζουν ότι οι υπήκοοι των άλλων κρατών μελών γίνονται δεκτοί στα  δημόσια και ιδιωτικά εκπαιδευτικά ιδρύματά τους, καθώς και στις εθνικές εξετάσεις και στις  διαδικασίες για τη χορήγηση άδειας υπό τους αυτούς ακριβώς όρους όπως και οι δικοί τους υπήκοοι. Άρθρο 6 Όταν ένα κράτος μέλος χορηγεί άδεια βάσει άλλης αδείας ή συστατικού στοιχείου αδείας η  οποία έχει χορηγηθεί από τρίτη χώρα, το γεγονός αυτό αναγράφεται στην άδεια. Τα άλλα κράτη μέλη δεν  υποχρεούνται να αποδέχονται αυτή την άδεια ή αυτό το συστατικό στοιχείο αδείας. Άρθρο 7 1.  Τα κράτη μέλη, ύστερα από διαβούλευση με την Επιτροπή, θέτουν σε ισχύ τις αναγκαίες  νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν  από την 1η Ιανουαρίου 1992. Ενημερώνουν αμέσως σχετικά την Επιτροπή. 2.  Οι διατάξεις αυτές, όταν θεσπίζονται από τα κράτη μέλη αναφέρονται στην παρούσα οδηγία ή  συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της  αναφοράς αυτής εκδίδονται από τα κράτη μέλη. 3.  Τα κράτη μέλη ανακοινώνουν στην Επιτροπή τις διατάξεις εσωτερικού δικαίου τις οποίες θεσπίζουν  στον τομέα που διέπεται από την παρούσα οδηγία. 4.  Τα κράτη μέλη αλληλοβοηθούνται κατά την εφαρμογή της παρούσας οδηγίας και ανταλλάσσουν  πληροφορίες, σε περίπτωση ανάγκης, σχετικά με τις άδειες που έχουν αποδεχθεί βάσει ισοτιμίας. 5.  Τα εμπιστευτικά στοιχεία που αποκτώνται κατ' εφαρμογή της παρούσας οδηγίας καλύπτονται από το  επαγγελματικό απόρρητο. Άρθρο 8 Η παρούσα οδηγία απευθύνεται στα κράτη μέλη. Βρυξέλλες, 16 Δεκεμβρίου 1991. Για το ΣυμβούλιοΟ ΠρόεδροςH. MAIJ-WEGGEN     (1)ΕΕ αριθ. C 10 της 16. 1. 1990, σ. 12 και ΕΕ αριθ. C 175 της 6. 7. 1991, σ.  14.  (2)ΕΕ αριθ. C 284 της 12. 11. 1990, σ. 198.  (3)ΕΕ αριθ. C 124 της 21. 5. 1990, σ. 18.   ΠΑΡΑΡΤΗΜΑ >ΘΕΣΗ ΠΗΝΑΚΑ>


Avis juridique important

|

31992L0047

Οδηγία 92/47/ΕΟΚ του Συμβουλίου της 16ης Ιουνίου 1992 για τους όρους χορήγησης προσωρινών και περιορισμένων παρεκκλίσεων από τους ειδικούς κοινοτικούς υγειονομικούς κανόνες για την παραγωγή και την εμπορία γάλακτος και προϊόντων με βάση το γάλα

Επίσημη Εφημερίδα αριθ. L 268 της 14/09/1992 σ. 0033 - 0034 Φινλανδική ειδική έκδοση: Κεφάλαιο 3 τόμος 45 σ. 0033  Σουηδική ειδική έκδοση: Κεφάλαιο 3 τόμος 45 σ. 0033

ΟΔΗΓΙΑ 92/47/ΕΟΚ ΤΟΥ ΣΥΜΒΟΥΛΙΟΥ της 16ης Ιουνίου 1992 για τους όρους χορήγησης προσωρινών και περιορισμένων παρεκκλίσεων από τους ειδικούς κοινοτικούς υγειονομικούς κανόνες για την παραγωγή και την εμπορία γάλακτος και προϊόντων με βάση το γάλαΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας,  ότι το γάλα και τα γαλακτοκομικά προϊόντα περιέχονται στον κατάλογο του παραρτήματος ΙΙ της συνθήκης- ότι η παραγωγή και το εμπόριό τους συνιστούν σημαντική πηγή εισοδήματος για τον γεωργικό πληθυσμό- ότι, για να εξασφαλιστεί η ορθολογική ανάπτυξη του τομέα αυτού, να αυξηθεί η παραγωγικότητά του και να καθιερωθούν προοδευτικά οι συνθήκες για μια εσωτερική αγορά, καθορίστηκαν, σε κοινοτικό επίπεδο, υγειονομικοί κανόνες για την παραγωγή και την εμπορία  με την οδηγία 92/46/ΕΟΚ (4)- ότι, λόγω ορισμένων ιδιαίτερων καταστάσεων, ορισμένες εγκαταστάσεις ενδέχεται να μην είναι σε θέση, κατά την ημερομηνία εφαρμογής της εν λόγω οδηγίας, να τηρήσουν όλους τους προβλεπόμενους ειδικούς κανόνες. ότι, για να ληφθούν υπόψη τοπικές καταστάσεις  και να αποφευχθεί το αιφνίδιο κλείσιμο εγκαταστάσεων, πρέπει να προβληφθεί ένα σύστημα χορήγησης προσωρινών και περιορισμένων παρεκκλίσεων για τις εγκαταστάσεις που λειτουργούν πριν την 1η Ιανουαρίου 1993- ότι η χορήγηση τυχόν παρεκκλίσεων από τους ειδικούς κοινοτικούς υγειονομικούς κανόνες σε ορισμένες εγκαταστάσεις δεν πρέπει να θίγει την υπαγωγή όλων των εργασιών παραγωγής και εμπορίας στους κανόνες υγιεινής της προαναφερόμενης οδηγίας- ότι η Επιτροπή πρέπει να ελέγχει τις παρεκκλίσεις αυτές ώστε να προληφθούν οι κίνδυνοι κατάχρησης- ότι, προς το σκοπό αυτόν πρέπει να προβλεφθεί μια διαδικασία με την οποία να θεσπίζεται στενή και αποτελεσματική συνεργασία μεταξύ της Επιτροπής και των  κρατών μελών στο πλαίσιο της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Τα κράτη μέλη μεριμνούν ώστε, από την 1η Ιανουαρίου 1998:  - όλες οι εγκαταστάσεις να τηρούν τις απαιτήσεις της οδηγίας 92/46/ΕΟΚ,  - το γάλα προς πόσιν και τα προϊόντα με βάση τα γάλα που προέρχονται από τις εγκαταστάσεις αυτές να φέρουν το σήμα καταλληλότητας που προβλέπεται στην παράγραφο Α σημείο 3 του κεφαλαίου IV του παραρτήματος Γ της οδηγίας 92/46/ΕΟΚ.  Άρθρο 2  1. Μέχρι τις 31 Δεκεμβρίου 1997, τα κράτη μέλη μπορούν να επιτρέπουν στις εγκαταστάσεις οι οποίες, κατά την ημερομηνία κοινοποίησης της παρούσας οδηγίας, δεν κρίθηκαν σύμφωνες προς τους όρους έγκρισης που προλέπονται στην οδηγία 92/46/ΕΟΚ, να  παρεκκλίνουν από ορισμένες απαιτήσεις των κεφαλαίων Ι και V του παραρτήματος Β της εν λόγω οδηγίας, εάν το γάλα προς πόσιν και τα προϊόντα με βάση το γάλα τα οποία προέρχονται από τις εγκαταστάσεις αυτές δεν φέρουν το σήμα καταλληλότητας που προβλέπεται  στην παράγραφο Α σημείο 3 του κεφαλαίου IV του παραρτήματος Γ της οδηγίας 92/46/ΕΟΚ και δεν προορίζονται για τις συναλλαγές.  2. Οι παρεκκλίσεις που αναφέρονται στην παράγραφο 1 μπορούν να χορηγούνται μόνον στις εγκαταστάσεις που υποβάλλουν σχετική αίτηση στην αρμόδια εθνική αρχή πριν από την 1η Απριλίου 1993.  Η αίτηση αυτή πρέπει να συνοδεύεται από πρόγραμμα και χρονοδιάγραμμα εργασιών στο οποίο να προσδιορίζεται η προθεσμία εντός της οποίας η εγκατάσταση μπορεί να ανταποκριθεί στις απαιτήσεις που αναφέρονται στην παράγραφο 1.  Εάν ζητείται οικονομική συνδρομή της Κοινότητας, γίνονται δεκτές μόνον οι αιτήσεις που ανταποκρίνονται στις απαιτήσεις της οδηγίας 92/46/ΕΟΚ.  Πριν από την 1η Ιουλίου 1993, τα κράτη μέλη υποβάλλουν στην Επιτροπή τον κατάλογο των εγκαταστάσεων στις οποίες σκοπεύουν να χορηγήσουν παρέκκλιση. Στον κατάλογο αυτό πρέπει να αναφέρονται, για κάθε εγκατάσταση, ο τύπος και η διάρκεια των προτεινόμενων  παρεκκλίσεων, η φύση των παρασκευαζόμενων προϊόντων και οι έλεγχοι που πρέπει να διενεργούνται στα προϊόντα της εγκατάστασης αυτής, καθώς και το προσωπικό στο οποίο ανατίθεται η διενέργεια των ελέγχων αυτών.  Στις εγκαταστάσεις, οι οποίες δεν υποβάλλουν αίτηση παρέκκλισης πριν από την ημερομηνία που αναφέρεται στο πρώτο εδάφιο ή των οποίων η αίτηση απορρίφθηκε από το οικείο κράτος μέλος, δεν πρέπει πλέον να επιτρέπεται να διαθέτουν στην αγορά γάλα προς πόσιν  ή προϊόντα με βάση το γάλα, εφόσον δεν θα έχουν κριθεί σύμφωνες προς τους όρους έγκρισης που αναφέρονται στην παράγραφο 1. Το μέτρο αυτό μπορεί να εφαρμόζεται και σε ένα μόνο τμήμα της εγκατάστασης και στα αντίστοιχα προϊόντα.  Μετά την παραλαβή του καταλόγου ο οποίος υποβάλλεται από ένα κράτος μέλος σύμφωνα με το τέταρτο εδάφιο, η Επιτροπή διαθέτει προθεσμία δύο μηνών για να τον εξετάσει και να τον υποβάλει, ενδεχομένως τροποποιημένο, στη μόνιμη κτηνιατρική επιτροπή η οποία  αποφαίνεται με τη διαδικασία του άρθρου 4.  3. Η Επιτροπή δημοσιεύει τον κατάλογο των εγκαταστάσεων στις οποίες χορηγείται παρέκκλιση.  Άρθρο 3  1. Μέχρι τις 31 Δεκεμβρίου 1997, τα κράτη μέλη μπορούν να επιτρέπουν, στις εγκαταστάσεις που δεν μπορούν να εφοδιαστούν με γάλα σύμφωνο προς τις προϋποθέσεις του κεφαλαίου IV του παραρτήματος Α της οδηγίας 92/46/ΕΟΚ, να διαθέτουν, στην εθνική αγορά,  γάλα προς πόσιν ή προϊόντα με βάση το γάλα, εάν το γάλα αυτό ή τα προϊόντα με βάση το γάλα αυτά δεν φέρουν το σήμα καταλληλότητας που προβλέπεται στο κεφάλαιο IV παράγραφος Α σημείο 3 του παραρτήματος Γ της οδηγίας 92/46/ΕΟΚ και δεν προορίζονται για τις  συναλλαγές.  2. Η άδεια που αναφέρεται στην παράγραφο 1 μπορεί να παρέχεται και για μέρος μόνον της παραγωγής των εγκαταστάσεων που εγκρίνονται σύμφωνα με τα άρθρα 10 ή 11 της οδηγίας 92/46/ΕΟΚ, υπό τις εξής προϋποθέσεις:  - οι ασκούντες την εκμετάλλευση ή οι διαχειριστές των εγκαταστάσεων αυτών πρέπει να λαμβάνουν όλα τα κατάλληλα μέτρα, υπό την εποπτεία της αρμόδια αρχής, ώστε το νωπό γάλα ή τα προϊόντα με βάση το γάλα που δεν ανταποκρίνονται στις απαιτήσεις του  κεφαλαίου IV του παραρτήματος Α της οδηγίας 92/46/ΕΟΚ να υποβάλλονται σε επεξεργασία ή να μεταποιούνται σε χώρο σαφώς διαχωρισμένο ή σε σαφώς διαφορετική χρονική στιγμή από το γάλα και τα προϊόντα με βάση το γάλα που ανταποκρίνονται στις απαιτήσεις  αυτές και που προορίζονται για τις συναλλαγές,  - οι ασκούντες την εκμετάλλευση ή οι διαχειριστές των εγκαταστάσεων πρέπει να αποδεικνύουν στις αρμόδιες αρχές ότι τα μέτρα που λαμβάνονται για τον συνεχή έλεγχο της διαχείρισης του σήματος καταλληλότητας επιτρέπουν να αποφεύγεται η εσφαλμένη απονομή  του σήματος αυτού στα προϊόντα που αναφέρονται στην παράγραφο 1, πρέπει δε να τηρούν και να έχουν στη διάθεση των ελεγκτικών αρχών λογιστικά βιβλία των πρώτων υλών και των τελικών προϊόντων τα οποία επιτρέπουν τον έλεγχο των δύο κυκλωμάτων.  Άρθρο 4  Στις περιπτώσεις που γίνεται αναφορά στη διαδικασία του παρόντος άρθρου, οι κανόνες που εφαρμόζονται είναι οι κανόνες του άρθρου 31 της οδηγίας 92/46/ΕΟΚ.  Άρθρο 5  1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με το άρθρο 2 παράγραφο 2, πριν από την 1η Ιανουαρίου 1993, και με τις άλλες διατάξεις της παρούσας οδηγίας, πριν από την 1η  Ιανουαρίου 1994, ενημερώνουν δε αμέσως την Επιτροπή περί αυτού.  Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.  2. Τα κράτη μέλη κοινοποιούν στην Επιτροπή τις βασικές διατάξεις εσωτερικού δικαίου που θεσπίζουν στον τομέα που διέπεται από την παρούσα οδηγία.  Άρθρο 6  Η παρούσα οδηγία απευθύνεται στα κράτη μέλη.   Λουξεμβούργο, 16 Ιουνίου 1992.  Για το Συμβούλιο Ο Πρόεδρος Arlindo MARQUES CUNHA (1) ΕΕ αριθ. C 84 της 2. 4. 1990, σ. 100.(2) ΕΕ αριθ. C 183 της 15. 7. 1991, σ. 60.(3) ΕΕ αριθ. C 332 της 31. 12. 1990, σ. 62.(4) Βλέπε σελίδα 1 της παρούσας Επίσημης Εφημείδας.


Avis juridique important

|

31995L0031

Οδηγία 95/31/ΕΚ της Επιτροπής της 5ης Ιουλίου 1995 για τη θέσπιση ειδικών κριτηρίων καθαρότητας για τα γλυκαντικά που χρησιμοποιούνται στα τρόφιμα

Επίσημη Εφημερίδα αριθ. L 178 της 28/07/1995 σ. 0001 - 0019

ΟΔΗΓΙΑ 95/31/ΕΚ ΤΗΣ ΕΠΙΤΡΟΠΗΣτης 5ης Ιουλίου 1995για τη θέσπιση  ειδικών κριτηρίων καθαρότητας για τα γλυκαντικά που χρησιμοποιούνται στα τρόφιμα(Κείμενο που  παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 89/107/ΕΟΚ του Συμβουλίου της 21ης Δεκεμβρίου 1988 για την προσέγγιση τω νομοθεσιών των  κρατών μελών σχετικά με τα πρόσθετα που μπορούν να χρησιμοποιούνται στα τρόφιμα τα οποία  προορίζονται για την ανθρώπινη διατροφή (1), όπως τροποποιήθηκε από την οδηγία 94/34/ΕΚ (2), και  ιδίως το άρθρο 3 παράγρφος 3 στοιχείο α), Μετά από διαβούλευση με την επιστημονική επιτροπή για την ανθρώπινη διατροφή, Εκτιμώντας: ότι είναι αναγκαίο να θεσπιστούν κριτήρια καθαρότητας για όλα τα γλυκαντικά που απαριθμούνται στη  οδηγία 94/35/ΕΚ του Ευρωπαϊκού Κοινοβουλίου και του Συμβουλίου της 30ής Ιουνίου 1994 για τα  γλυκαντικά που προορίζονται να χρησιμοποιηθούν στα τρόφιμα (3) 7ότι είναι αναγκαίο να ληφθούν  υπόψη οι προδιαγραφές και τεχνικές ανάλυσης γλυκαντικών όπως αυτές εκτίθενται στον Codex  Alimentarius και περιγράφονται από την κοινή επιτροπή εμπειρογνωμόνων FAO/OMS για τα πρόσθετα  τροφίμων 7ότι πρόσθετα τροφίμων που παρασκευάζονται με μεθόδους παραγωγής ή από πρώτες ύλες  σημαντικά διαφορετικές από εκείνες που καλύπτει η αξιολόγηση της επιστημονικής επιτροπής για την  ανθρώπινη διατροφή ή διαφορετικές από τις αναφερόμενες στην παρούσα οδηγία, πρέπει να παραπέμπονται  στην εν λόγω επιτροπή για πλήρη αξιολόγηση, με ιδιαίτερη έμφαση στα κριτήρια καθαρότητας 7ότι τα  μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής για την  Ανθρώπινη Διατροφή, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 11. Τα κριτήρια καθαρότητας του άρθρου 3 παράραφος 3 στοιχείο α) της  οδηγίας 89/107/EOK που εφαρμόζονται στα γλυκαντικά τα οποία αναφέρονται στην οδηγία 94/35/EOK,  περιγράφονται στο παράρτημα. 2. Τα κριτήρια καθαρότητας για τις γλυκαντικές ουσίες E 420 (i), E 420 (ii) και E 421 όπως  περιγράφονται στο παράρτημα της παρούσας οδηγίας αντικαθιστούν τα κριτήρια καθαρότητας για τις εν  λόγω ουσίες που προβλέπονται στο παράρτημα της οδηγίας 78/663/EOK του Συμβουλίου (4). Άρθρο 21. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις  που είναι αναγκαίες για τη συμμόρφωση προς την παρούσα οδηγία το αργότερο έως την 1η Ιουλίου 1996.  Ενημερώνουν αμέσως την Επιτροπή σχετικά. Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην  παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της  παραπομπής καθορίζεται από τα κράτη μέλη. 2. Προϊόντα, ωστόσο, μη συμμορφούμενα προς την παρούσα οδηγία, τα οποία κυκλοφόρησαν στην αγορά ή  επισημάνθηκαν προ της ημερομηνίας αυτής, μπορούν να διακινούνται μέχρις εξαντλήσεως των  αποθεμάτων. Άρθρο 3Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη  Εφημερίδα των Ευρωπαϊκών Κοινοτήτων. Άρθρο 4Η παρούσα οδηγία απευθύνεται στα κράτη μέλη. Βρυξέλλες, 5 Ιουλίου 1995. Για την ΕπιτροπήMartin BANGEMANNΜέλος της Επιτροπής(1) ΕΕ αριθ. L 40 της 11.  2. 1989, σ. 27. (2) ΕΕ αριθ. L 237 της 10. 9. 1994, σ. 1. (3) ΕΕ αριθ. L 237 της 10. 9. 1994, σ. 3. (4) ΕΕ αριθ. L 223 της 14. 8. 1978, σ. 7.  ΠΑΡΑΡΤΗΜΑ >ΘΕΣΗ ΠΗΝΑΚΑ>